Ijeqḍuren, ad d-awint talaxt si lbeɛdan tilawin tikwal tikad yesɛan amerkub ma tɛeǧlitent talaxt ttawint imerkuben ttawint-d af iqerray nsent ad d-leḥqent, ma tellaxs talaxtnni ad tt-ferrent ama teqqur, tteggent-tt deg waman ad tefsi ad taɣ feggent iceqfan brint afrur, ad brunt iceqfan iqdimen, ijeqḍuren-nni iqdimen ad ten-brint ad ten-ggent afrur ad tensxeliṭent di talaxt-nni ilexsen, ad tt-ggent ad tt-sersent akka d iɛemmuren, azekka yina neɣ aslazekka yina ad tt-meslent ad tt-ggent d ijeqduren akken bɣant , d fufraḥ, d tabaqit , d aqedduḥ aḥellab d tabexbaxt ,d taqlucet d abuqal ad xemment akenni yak tin ḥlaǧent ,tiflut llan wiyaḍ qqaren taɣenǧayt ,iflu qqaren-as aɣenǧay ,fufraḥ-aki igawawen-aki qqaren-as ucebiḥ awal n teqbaylit. Nneɛma netteffer-itt deg kufan, ad tmessel tmeṭṭut ad d-tawi akal yelhan ad d-tawi alim-nni arqiqan seg unnar ad trekḍ-it ad tesbedd akufi af wakken tebɣa ,tlala iqerwiyen, aqenṭar, sin af wakken tebɣa , nẓet nneɛma s tissirt-aki n uxxam , zik zik zik ttawin-d aẓru yaki seg wasif, ad t-nǧren ineǧǧaren ad t-xedmen d tissirt wiyaḍ wikkad isekfa